Nursulton Nazarboyev prezidentlik vakolatlarini 2019 yil martda topshirgandi. Foto: Reuters Qozog‘iston Konstitutsiyasiga tuzatishlar kiritish bilan shug‘ullanayotgan ishchi guruh mamlakatning birinchi prezidenti Nursulton Nazarboyevga «mustaqil Qozog‘iston asoschisi» maqomi berilishi imkoniyatini ko‘rib chiqmoqda. «Qozog‘iston Respublikasining birinchi prezidenti — u mustaqil Qozog‘iston asoschisi, ya’ni bu maqom belgilab qo‘yiladi. Bu maqom katta ahamiyatga ega, chunki bu xizmatlar, bu fakt Konstitutsiya bilan mustahkamlab qo‘yiladi», — dedi ishchi guruh a’zosi Yermek Abdrasulov. Nursulton Nazarboyev prezidentlik vakolatlarini 2019 yil martda topshirgandi. 2022 yil yanvardagi tartibsizliklardan so‘ng Qozog‘iston parlamenti Nazarboyevni Xavfsizlik kengashiga umrbod raislik qilish huquqidan mahrum etgandi.